CELEX: 52006PC0185
Language: da
Date: 2006-04-28
Title: Forslag til Rådets afgørelse om den holdning, Fællesskabet skal indtage i AVS/EF-Ministerrådet vedrørende en afgørelse om omfordeling af en del af reserven under det rammebeløb, der er afsat til langfristet udvikling under 9. europæiske udviklingsfond (EUF)

Vigtig juridisk meddelelse

|

52006PC0185

Forslag til Rådets afgørelse om den holdning, Fællesskabet skal indtage i AVS/EF-Ministerrådet vedrørende en afgørelse om omfordeling af en del af reserven under det rammebeløb, der er afsat til langfristet udvikling under 9. europæiske udviklingsfond (EUF)  /* KOM/2006/0185 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 28.4.2006KOM(2006)185 endeligForslag tilRÅDETS AFGØRELSEom den holdning, Fællesskabet skal indtage i AVS/EF-Ministerrådet vedrørende en afgørelse om omfordeling af en del af reserven under det rammebeløb, der er afsat til langfristet udvikling under 9. europæiske udviklingsfond (EUF)(forelagt af Kommissionen)BEGRUNDELSEDet Europæiske Fællesskab spiller en aktiv rolle i tilrettelæggelsen og gennemførelsen af nye foranstaltninger til gavn for udviklingslandene. Gennemførelse af sådanne foranstaltninger i AVS-landene bidrager til at bekæmpe fattigdommen, hvilket jo er hovedmålsætningen både i den partnerskabsaftale, som AVS-landene og Det Europæiske Fællesskab indgik den 23. juni 2000 i Cotonou, og i Fællesskabets udviklingspolitik.Efter den indledende tilrettelæggelse af programmerne under 9. EUF har man iværksat nye foranstaltninger for at dække de specifikke behov, der følger af AVS-landenes eksisterende prioritering og den prioritering, som EU har opstillet som led i sin udviklingspolitik; der er i første række tale om AVS-landenes indbyrdes samarbejde, som er til gavn for de fleste, for ikke at sige alle, AVS-stater.Det har vist sig, at det beløb, der oprindeligt var afsat til AVS-landenes indbyrdes samarbejde under 9. EUF (300 mio. EUR), ikke kan dække alle de nye foranstaltninger. Da den reserve, der er afsat til regionalt samarbejde, er opbrugt, har man først overført restbeløbene fra de foregående fonde (6., 7. og 8. EUF) og dernæst flere gange overført midler fra reserven under det rammebeløb, som er afsat til langfristet udvikling under 9. EUF, til bevillingen til AVS-staternes indbyrdes samarbejde, der nu andrager 2573 mio. EUR) (heri indgår også det betingede beløb på 1 mia. EUR, som oprindeligt var afsat som reserve til hele 9. EUF).Der er nu disponeret over hele dette beløb, og der er således ikke længere nogen reserver, hverken under ordningen for regionalt samarbejde eller ordningen for AVS-staternes indbyrdes samarbejde, til finansiering af nye foranstaltninger.AVS/EF-ministerrådet kan i medfør af pkt. 8 i bilag I (finansprotokol til AVS/EF-partnerskabsaftalen) træffe passende foranstaltninger, når de midler, der er afsat til en af ordningerne under aftalen, er opbrugt.På baggrund heraf foreslår Kommissionen, at AVS/EF-ministerrådet, med Rådets godkendelse, vedtager vedlagte afgørelse, hvorved der fra reserven under det rammebeløb, der er afsat til langfristet udvikling under 9. EUF, overføres 110 mio. EUR til bevillingen til AVS-staternes indbyrdes samarbejde inden for rammebeløbet for regionaludvikling. Beløbet fordeles således:-  et beløb på 70 mio. EUR til EU/Afrika-infrastrukturpartnerskab, dvs. 60 mio. EUR til en trustfond, der skal forvaltes af Den Europæiske Investeringsbank (EIB), og et beløb på 10 mio. EUR til finansiering af indledende foranstaltninger og undersøgelser med henblik på en infrastrukturplan for Afrika-  et beløb på omkring 20 mio. EUR til fremme af AVS-staternes integrering i den internationale samhandel, dvs. 10 mio. EUR til styrkelse af Fællesskabets bistand til det multilaterale initiativ ('den integrerede ordning'), og 10 mio. EUR til videreførelse af det projekt, Fællesskabet gennemfører for at sikre AVS-staterne en mere aktiv deltagelse i Verdenshandelsorganisationen-  et beløb på omkring 20 mio. EUR til forskellige foranstaltninger, bl.a. finansiering af et sukkerforskningsprojekt, der skal supplere de reformledsageforanstaltninger, der gennemføres i de lande, der deltager i sukkerprotokollen (ca. 9 mio. EUR), oprettelse af en 'Erasmus Mundus'-ordning med sigte på AVS-landene (ca. 5 mio. EUR), bistand til en trustfond med sigte på Den Afrikanske Unions APRM-ordning (African Peer Review Mechanism)(ca. 2 mio. EUR), samt støtte til ONU-Habitat til gennemførelsen af et medbestemmelsesbaseret program til sanering af slumkvarterer i AVS-landene (ca. 4. mio. EUR).På baggrund af ovenstående henstiller Kommissionen, at Rådet vedtager vedlagte afgørelse om fordeling af reserven under det rammebeløb, der er afsat til langfristet udvikling under 9. EUF.Forslag tilRÅDETS AFGØRELSEom den holdning, Fællesskabet skal indtage i AVS/EF-Ministerrådet vedrørende en afgørelse om omfordeling af en del af reserven under det rammebeløb, der er afsat til langfristet udvikling under 9. europæiske udviklingsfond (EUF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 310 sammenholdt med artikel 300, stk. 2,under henvisning til forslag fra Kommissionen, ogud fra følgende betragtninger:(1) Artikel 15 i den AVS/EF-partnerskabsaftale, der blev undertegnet i Cotonou den 23. juni 2000 og revideret i Luxembourg den 25. juni 2005, bemyndiger AVS/EF-ministerrådet til at træffe afgørelser i kraft af samme aftale, og stk. 8 i bilag I hertil bemyndiger AVS/EF-ministerrådet til at træffe passende foranstaltninger, hvis de midler, der er afsat til en ordning under aftalen, opbruges.(2) Der er nu disponeret over hele det rammebeløb, der er afsat til regionalt samarbejde og regional integration under 9. EUF. Det er derfor nødvendigt at fastsætte, hvilket standpunkt Fællesskabet skal indtage i AVS/EF-ministerrådet med henblik på vedtagelsen af en afgørelse, hvorved en del af reserven under det rammebeløb, der er afsat til langfristet udvikling under 9. europæiske udviklingsfond, overføres til bevillingen til AVS-staternes indbyrdes samarbejde under rammebeløbet for regionaludvikling -TRUFFET FØLGENDE AFGØRELSE:Artikel 1Fællesskabet indtager i AVS/EF-ministerrådet følgende holdning til fordelingen af den reserve, der er afsat til langfristet udvikling under 9. EUF, på grundlag af vedlagte udkast til AVS/EF-ministerrådets afgørelse.Der kan foretages mindre ændringer i dette afgørelsesudkast, uden at Rådet af den grund behøver træffe ny afgørelse.Udfærdiget i Bruxelles, denPå Rådets vegneFormandBILAGForslag tilUDKAST TIL AFGØRELSE TRUFFET AF AVS/EF-MINISTERRÅDETom omfordeling af en del af reserven under det rammebeløb, der er afsat til langfristet udvikling under 9. europæiske udviklingsfond (EUF)AVS/EF-MINISTERRÅDET HAR -under henvisning til partnerskabsaftalen mellem medlemmerne af gruppen af stater i Afrika, Vestindien og Stillehavet, i det følgende benævnt "AVS-staterne", og Det Europæiske Fællesskab og dets medlemsstater, der blev undertegnet i Cotonou den 23. juni 2000 [1] og revideret i Luxembourg den 25. juni 2005[2], i det følgende benævnt "AVS/EF-partnerskabet", særlig stk. 8 i bilag I dertil, ogud fra følgende betragtninger:1) Der er nu disponeret over samtlige de midler, der er afsat til regionalt samarbejde og regional integration.2) Der må afsættes yderligere midler til realisering af et infrastrukturpartnerskab mellem EU og Afrika, bl.a. til forbedring af hele det afrikanske kontinents kommunikationsnetværk og til fremme af integrationen mellem regionerne.3) Der må afsættes yderligere midler til sikring af, at AVS-staterne integreres bedre i den internationale samhandel gennem videreførelse af de foranstaltninger, der allerede er igangsat af Det Europæiske Fællesskab.4) Der må afsættes yderligere midler til forskning i sukker med det formål at supplere de reformledsageforanstaltninger, der allerede er iværksat i de lande, som deltager i sukkerprotokollen.5) Der må afsættes yderligere midler, således at AVS-staterne kan deltage i Erasmus Mundus-programmet.6) Der må afsættes yderligere midler til støtte for Den Afrikanske Unions APRM-ordning (African Peer Review Mechanism) med henblik på at fremme politisk stabilitet, økonomisk vækst og en bæredygtig udvikling.7) Der må afsættes yderligere midler til gennemførelse af handlingsplaner for sanering af slumkvarterer i bestemte områder af AVS-staterne -TRUFFET FØLGENDE AFGØRELSE:Artikel 1 - AVS-staternes indbyrdes samarbejde på basis af det rammebeløb, der er afsat til regionalt samarbejde og regional integrationFra reserven under det rammebeløb, der er afsat til langfristet udvikling under 9. EUF, overføres et beløb på 110 mio. EUR til bevillingen til AVS-staternes indbyrdes samarbejde under det rammebeløb, der er afsat til regionalt samarbejde og regional integration, jf. de mål, der er opstillet i artikel 28, 29 og 30 i AVS/EF-partnerskabsaftalen. Der kan disponeres over dette beløb til følgende formål:1.1 Oprettelse af et EU/Afrika-partnerskab vedrørende infrastrukturer (70 mio. EUR), idet der afsættes et beløb på 60 mio. EUR til en trustfond, der skal forvaltes af Den Europæiske Investeringsbank, og et beløb på 10 mio. EUR til finansiering af indledende foranstaltninger og undersøgelser med henblik på etablering af en infrastrukturplan for Afrika1.2 Fremme af AVS-staternes integrering i den internationale samhandel (op til 20 mio. EUR), idet der afsættes et beløb på op til 10 mio. EUR til supplering af Fællesskabets støtte til et multilateralt initiativ ('den integrerede ordning'), og et beløb på op til 10 mio. EUR til videreførelse af et EF-projekt, der skal sikre, at AVS-staterne deltager mere aktivt i Verdenshandelsorganisationen1.3 Finansiering af følgende foranstaltninger, der gennemføres i flere eller samtlige AVS-stater, (op til 20 mio. EUR): finansiel støtte til et sukkerforskningsprojekt, der skal supplere de reformledsageforanstaltninger, der gennemføres i de lande, der deltager i sukkerprotokollen (op til 9 mio. EUR), oprettelse af en 'Erasmus Mundus'-ordning med sigte på AVS-landene (op til 5 mio. EUR), bistand til en trustfond med sigte på Den Afrikanske Unions APRM-ordning (African Peer Review Mechanism) (op til 2 mio. EUR), samt støtte til ONU-Habitat til gennemførelsen af et medbestemmelsesbaseret program til sanering af slumkvarterer i AVS-landene (op til 4 mio. EUR).Artikel 2 - Anmodning om støtteAVS/EF-ministerrådet anmoder Kommissionen om at finansiere de i artikel 1 omhandlede foranstaltninger under henvisning til artikel 13, stk. 2, i bilag IV til partnerskabsaftalen mellem AVS-landene og EF.Artikel 3 - IkrafttrædelseDenne afgørelse træder i kraft på dagen for vedtagelsen.Udfærdiget iPå AVS/EF-Ministerrådets vegneFormand [1] EFT L 317 af 15.12.2000, s. 3.[2] EUT L 287 af 28.10.2005, s. 4.